《答外诗二首 其一》
南北朝·刘令娴

花庭丽景斜，兰牖轻风度。落日更新妆，开帘对春树。

鸣鹂叶中舞，戏蝶花间骛。调琴本要欢，心愁不成趣。

良会诚非远，佳期今不遇。欲知幽怨多，春闺深且暮。

作者简介：南朝梁彭城人。刘孝绰三妹，嫁东海徐悱为妻。有才学，能为文。悱仕晋安郡，卒，丧归京师。令娴为祭文，凄怆哀感，为世传诵。